AlexejDobrolubov/national_council_slovak_2010 huggingface dataset:
3. schôdza NR SR - 1.deň - B. popoludní
Dátum: 2023-11-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

147. Ja len krátko k tej spomínanej vyhláške pre MBÚ, pre mechanicko-biologickú úpravu odpadov. Už v roku 2021 Európska komisia voči Slovenskej republike začala spomínaný infringement alebo teda právne konanie za porušenie smernice o skládkovaní. Ide o smernicu z roku 1999. Dnes nám pomaly končí rok ´23. Ani za dvanásť rokov SMER-u sa nenašiel čas a priestor ani odborné kapacity, ani vôľa na to transponovať túto smernicu. A teraz, dnes v programovom vyhlásení vlády sa píše, budem citovať: "Vláda bude viesť dialóg s predstaviteľmi samospráv a dotknutými subjektami, pokiaľ ide o implementovanie mechanicko-biologickej úpravy komunálneho odpadu." Kde ste boli doteraz? Včera bolo neskoro. Len krátky fact checking. Cieľom MBÚ nie je zníženie množstva komunálneho odpadu, ale zamedzenie tvorby metánu na skládkach. Metán je agresívnejší skleníkový plyn než CO 2 . Preto je dôležité adresovať to ako akútny problém, ktorý nám uteká už 24 rokov. To je tristné. No a k tejto debate ešte jedna poznámka o MBÚ. Nejde o stopku, teda nejde o, pardon, ide o stopku pre ukladanie neupraveného odpadu na skládky, hej. A k ostatným témam, ku spaľovniam, ku národným parkom zajtra v rozprave. A ešte jedna taká osobná. Vlaďka, je mi úprimne ľúto, že si si musela dnes vypočuť to, čo si si vypočula. (Potlesk.)
3. schôdza NR SR - 1.deň - B. popoludní
Dátum: 2023-11-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

125. Vďaka za slovo. Pán minister Taraba, vy ste to povedali dnes aj na výbore pre pôdohospodárstvo a životné prostredie, že ste otvorený spolupráci s opozíciou, otvorili ste dvere vecnému dialógu a ja verím, že tomuto sľubu aj dostojíte, pretože sa úprimne teším na našu spoluprácu v legislatíve o adaptačných opatreniach na zmenu klímy, prípadne o prechode na cirkulárnu ekonomiku, pretože tieto témy v programovom vyhlásení vlády absentujú a to nechcem spomínať duševné zdravie, ktoré v programovom vyhlásení vlády je spomenuté v troch riadkoch a pritom stav životného prostredia negatívne vplýva nielen na fyzické, ale aj na duševné zdravie. Takže teším sa na spoluprácu.
3. schôdza NR SR - 1.deň - B. popoludní
Dátum: 2023-11-14
Poslanec: Sabo, Michal (PS)
Druh vystúpenia: Vystúpenie s faktickou poznámkou

79. A už to ide, pardon. Nadviažem na kolegu Lackoviča. Pán Richter, ja som tak naivne nejako veril, že debaty o toaletách si ponecháte v predvolebnej kampani ako nástroj neférovej volebnej súťaže a aj vďaka týmto naratívom sa vám podarilo vyhrať voľby, ale už stačí, fakt, už stačí. Ja vás ako staršieho a skúsenejšieho politika naozaj nechcem poúčať, ale, prosím, ak hovoríte do budúcna o nejakých toaletách pre nejakých iných, tak by bolo minimálne fér v tomto pléne povedať teda, o ktorej konkrétnej škole hovoríte, lebo inak je to potom ďalší zo série možných výmyslov, ktorými ohýbate debatu. Ďakujem.
23. schôdza NR SR - 2.deň - A. dopoludnia
Dátum: 2024-11-27
Poslanec: Sedlák, Justín (SMER - SD)
Druh vystúpenia: Vystúpenie v rozprave

35. Vážený pán predsedajúci, vážený pán minister, vážené panie poslankyne, vážení páni poslanci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 506a, v druhom čítaní. Národná rada Slovenskej republiky uznesením č. 583 z 23. októbra 2024 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanoviská k predmetnému návrhu zákona. Návrh zákona odporučili Národnej rade Slovenskej republiky schváliť Ústavnoprávny výbor Slovenskej republiky uznesením č. 222 z 21. novembra 2024 a výbor pre hospodárske záležitosti uznesením č. 118 z 25. novembra ´24. Z uznesení výborov Národnej rady Slovenskej republiky uvedených v bodoch III vyplývajú 7 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 7 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 138 z 26. novembra ´24. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
23. schôdza NR SR - 1.deň - C. dopoludnia
Dátum: 2024-11-26
Poslanec: Sedlák, Justín (SMER - SD)
Druh vystúpenia: Vystúpenie v rozprave

4. Vážený pán predsedajúci, vážený pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač číslo 407, v druhom čítaní. Národná rada Slovenskej republiky uznesením číslo 582 z 23. októbra 2024 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 221 z 21. októbra 2024, výbor pre financie a rozpočet uznesením č. 148 z 19. novembra 2024, výbor pre hospodárske záležitosti uznesením č. 117 z 25. novembra 2024. Gestorský výbor odporúča hlasovať o bodoch 1 až 13 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania Národnej rady... o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 137 z 26. novembra 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
22. schôdza NR SR - 2.deň - B. popoludni
Dátum: 2024-10-23
Poslanec: Sedlák, Justín (SMER - SD)
Druh vystúpenia: Vystúpenie v rozprave

16. Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 407. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovaného návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
33. schôdza NR SR - 3.deň - A. dopoludnia
Dátum: 2025-03-27
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

36. Ďakujem. Pán kolega, nedalo mi nezareagovať na tú vašu poznámku, teda na tvoju, Oskar, že dnes ráno bol fajn výbor. No ja neviem, možno sme sedeli na inom, ale ten celý výbor sa skĺzol do nejakých politických argumentov, floskúl, kde sme počuli pána bývalého ministra Krajčího, ako povedal, že vlastne on mal pripravené a za jeho éry bola pripravená táto podpora aj v rámci obnovy pre záchranky, čo sa týka nemocníc a tak. Len, bohužiaľ, kolegovia zo SaS takúto ideu nezdieľajú a ľahli si na zem, a tak to neprešlo. Potom sme zas počuli o tom, že ako ešte za čias pána Zajaca sa riešila presne táto rovina záchranných bodov a ako doslova nám bolo povedané, že pán minister vtedy v tej vládnej menšine ponúkal tieto záchranné body, a dokonca ani Fero Majerský sa nedostal k tým svojim vecným argumentom. Čiže ten ranný výbor bol vyslovene o takom politikárčení, ktoré nám jasne ukázalo, že, drahí kolegovia, hovoríte nám o tom, ako by ste to všetko robili úplne ideálne, len, bohužiaľ, tá opozícia aj na to výbore sa vlastne nevedela ani zhodnúť na tom, ako by túto situáciu riešila. Ja môžem otvorene povedať, že tento zákon alebo respektíve túto novelu, ktorú sme predložili, je určitým riešením kompromisu, kde aj ten verejný sektor, aj ten štátny sektor je zastúpený a vy ako opozícia ste sa nedokázali, bohužiaľ, zhodnúť na nejakom konštruktívnom riešení. Ďakujem.
33. schôdza NR SR - 3.deň - A. dopoludnia
Dátum: 2025-03-27
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

22. Ďakujem. Pán kolega, ďakujem za konštruktívny aj vecný príspevok a aj za pozitívnu reakciou k zákonu a k pozmeňujúcemu zákonu. Ja verím, že nám všetkým záleží na tom, aby záchranári mali kvalitné podmienky a táto reforma priniesla pozitívne zlepšenia. Dovolím si reagovať v tom kontexte tých regiónov. Ja ako zástupca regiónu aj komunálny politik, mne predovšetkým záleží na tom, aby tieto body záchrannej zdravotnej služby, aby sme umožnili tým, vznikať týmto bodom aj práve na miestach ústavných zariadení. Chcem tým povedať, že aj v rámci regionálnych nemocníc vnímame túto potrebu, a obzvlášť pri nemocniciach, ktoré vykazujú nejaké povedzme výsledky alebo majú záujem o takéto body, je pre nás veľmi dôležité, aby sme aj touto reformou im umožnili tieto body zriaďovať. Považujem to za nesmierne dôležité aj v rámci rozvoja regiónu a regiónov, aj nemocníc a osobne som navštívil aj s pánom ministrom nemocnice v našom regióne a konkrétne môžem povedať kde, v Čadci, kde bola intenzívna debata aj s pánom riaditeľom presne na túto tému, a presne aj ich, poviem to tak, eminentný záujem o to, aby si mohli takéto body zriadiť. Preto vítam aj zmeny v tomto zákone a ako poslanec ja som to aj pánovi ministrovi tlmočil, že budem trvať na tom, aby sme práve takýmto zariadeniam, ktoré majú záujem, umožnili zriaďovať tieto body záchrannej zdravotnej starostlivosti. Ďakujem.
30. schôdza NR SR - 1.deň - B. popoludni
Dátum: 2025-02-04
Poslanec: Slyško, Peter (HLAS - SD)
Druh vystúpenia: Vystúpenie v rozprave

8. Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 737 z 31. januára 2025 pridelili návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a nastolením sociálneho zmieru v zdravotníctve, tlač 702, na prerokovanie Výboru Národnej rady Slovenskej republiky pre zdravotníctvo do začiatku rokovania o tomto návrhu na schôdzi Národnej rady Slovenskej republiky. Výbor Národnej rady Slovenskej republiky pre zdravotníctvo prerokoval predložený návrh zákona, súhlasil s návrhom vlády na skrátené legislatívne konanie a odporučil Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a nastolením sociálneho zmieru v zdravotníctve. Vážený pán predsedajúci, skončil som, prosím, otvorte rozpravu. Ďakujem.
23. schôdza NR SR - 11.deň - B2. popoludní
Dátum: 2024-12-10
Poslanec: Slyško, Peter (HLAS - SD)
Druh vystúpenia: Vystúpenie v rozprave

49. Vážené pani poslankyne, vážení páni poslanci, vážení prítomní, pán predsedajúci, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, tlač 637. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 ods. zákona o rokovacom poriadku, odporúčam, aby Národná rada vo všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Pán predseda, skončil som, otvorte, prosím, rozpravu.
23. schôdza NR SR - 11.deň - B. popoludní
Dátum: 2024-12-10
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

12. Ďakujem, pán predsedajúci. Ja by som si tiež dovolil pozdraviť študentov z Rajeckých Teplíc. A pôvodne som ani nemal nejako záujem vstupovať do tejto rozpravy, ale dovolím si reagovať na kolegu poslanca pána Matoviča aj v kontexte vás, študenti. Mali ste možnosť vidieť toto oduševnené predstavenie, kedy práve kolega Matovič sa staval do nejakej pozície obhajcu Lekárskeho Odborového Zväzu a tých lekárov, ale bol to práve pán Matovič, ktorý počas vlády sa vyjadril napríklad citátmi, žalúdok sa mi definitívne prevrátil, alebo považujem to za hyenizmus, nie, nedokážem sedieť zoči-voči ľuďom, ktorí na rokovaní a tak ďalej a tak ďalej. Čiže len pre také upresnenie, že naozaj stavať sa do roviny nejakého obhajcu, ale keď bola tá možnosť tieto veci nejako riešiť a držať ich v ruke, rozprávať takto mi príde trošku zvláštne.
23. schôdza NR SR - 8.deň - A. dopoludnia
Dátum: 2024-12-05
Poslanec: Slyško, Peter (HLAS - SD)
Druh vystúpenia: Vystúpenie v rozprave

64. Vážený pán predsedajúci, vážený pán minister, vážené panie poslankyne, páni poslanci, ako spoločný spravodajca výboru predkladám spoločnú správu o prerokovaní vládneho zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a o doplnení niektorých zákonov v znení neskorších predpisov a ktorými sa menia a dopĺňajú niektoré zákony vo výboroch Národnej rady Slovenskej republiky, tlač 517a. Vládny návrh zákona, tlač 517, prerokovali určené výbory: ústavnoprávny výbor, výbor pre zdravotníctvo ako gestorský výbor. Výbory súhlasili s uvedeným návrhom zákona a odporučili Národnej rade zákon schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh pridelený. Gestorský výbor na základe stanovísk výborov vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách, zdravotníctve a o zmene a o doplnení niektorých zákonov v znení neskorších predpisov a ktorými sa menia a dopĺňajú niektoré zákony, tlač 517, vyjadrených v uzneseniach uvedených pod bodom III tejto správy a v stanovisku gestorského výboru odporúčam Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Spoločná správa obsahuje 64 pozmeňujúcich návrhov. Gestorský výbor odporučil hlasovať v bodoch 1 a 41,43 až 45, 47 až 49, 51 až 64 spoločne s návrhom gestorského výboru schváliť. V bodoch 42, 46 a 50 spoločne s návrhom gestorského výboru neschváliť. Spoločná správa výborov bola schválená uznesením č. 103 z 28. novembra 2024, kde ma výbor poveril za spoločného spravodajcu a Zdenka Svobodu za náhradníka k predmetnému návrhu zákona v prípade mojej neúčasti. Pán predsedajúci, skončil som, môžete otvoriť rozpravu.
23. schôdza NR SR - 8.deň - A. dopoludnia
Dátum: 2024-12-05
Poslanec: Slyško, Peter (HLAS - SD)
Druh vystúpenia: Vystúpenie s faktickou poznámkou

52. Pán predsedajúci, ďakujem. Pán kolega, ja iba krátko k tým odborárom si dovolím. Ja by som to možno povedal takou vetou, že na každé jednanie treba dvoch, a tu si dovolím tvrdiť, že zo strany pána ministra a celého tímu bola vynakladaná naozaj veľká snaha na to, aby sa s odborármi jednalo, aj sa jednalo, ako už bolo spomenuté, desiatky hodín, či už samotného pána ministra, alebo dokonca stovky hodín v rámci celého, celého stafu ministerstva, no a aj konkrétne nejaké hmatateľné ústupky, to zas si treba otvorene povedať, aj zo strany pána ministra aj ministerstva. Na začiatku nám odborári predstavili, že teda nejde len o nejaké platy, ale ide aj o celkovo to nejaké memorandum, ktoré pociťujú, že nie je úplne naplnené v takých intenciách, ako bolo dohodnuté. To už, ako bolo podpísané a či to bolo správne, ako to, to je zas druhá, druhá rovina veci a hľadanie vinníkov, či to bola konsolidácia, či to bolo zlé memorandum, ale ako čo. Teraz sme v nejakej situácii a tu pán minister jasne jedná a prináša nejaké, povedzme nejaké kompromisy. Ale ako som povedal, na to treba dvoch a ja pevne verím, že tak ako ministerstvu, tak aj odborárom v prvom rade záleží na pacientovi, a budeme naozaj tesne pred nejakou zmysluplnou dohodou. Ďakujem.
39. schôdza NR SR - 15.deň - A. dopoludnia
Dátum: 2025-10-01
Poslanec: Stachura, Peter (KDH)
Druh vystúpenia: Vystúpenie s faktickou poznámkou

Michal ďakujem za tvoj príspevok. Veľa vecí tu odznelo, ja by som ku tvojmu vystúpeniu povedal, že ten tvoj pozmeňovák je racionálny, rozumný, zlepšuje prostredie, takže ho určite podporíme. Celkový návrh sa nám zdá tiež zmysluplný, pretože pomáha redukovať vlastne toto škodlivé správanbie mladistvých. Samozrejme môžme hovoriť o tom, čo tu spomínal aj Tomáš Szalay. Rešpektujeme, páči sa mi tá diskusia že je široká a mne sa tiež nepozdáva to, že môžu vznikať rôzne substituenty týchto, tohto kofeínu v týchto energetických nápojoch, ale niekde musíme začať. Myslím že toto je správny krok, ktorý môže prispieť k tomu, aby naši mladiství konzumovali a deti konzumovali menej týchto energetických nápojov. Celkovo sladené nápoje, od mladého útleho veku, tu by sme sa mali tiež zamyslieť, že či toto je správne, určite edukácia je veľmi dôležitá v rodinách, bez toho sa nepohneme. Môžeme tu mať zákazy koľko chceme. Rodičia môžu nakúpiť energeťáky doma a môžu ich nechať piť deti v domácom prostredí. Čiže samozrejme je tu veľmi veľa vecí otáznych, ale asi ku každej zákonnej norme nájdeme mnoho vecí ako sa to dá obísť, akým spôsobom vieme možno povedať, že to nebude fungovať tu úplne súhlasím aj s Tomášom Szalayom. Poďme veci merať, aby sme si mohli po niekoľkých rokoch povedať, urobili sme dobrú vec, alebo nie. Čiže toto je možno ešte tá vec, ktorá tu odznievala dlhšie, ale celkovo za klub KDH chcem povedať, že tento návrh podporíme aj keď vidíme tam drobné nedostatky. Ďakujem pekne
39. schôdza NR SR - 11.deň - B. popoludní
Dátum: 2025-09-25
Poslanec: Stachura, Peter (KDH)
Druh vystúpenia: Vystúpenie s faktickou poznámkou

Janka, neviem, kto na teba tak ekumenicky vplýva, ale je to dobré, mne sa to páči, ďakujem veľmi pekne za tvoju takú zmierlivú debatu, my sme už jednu takú viedli. Je to pre mňa sympatické, pozitívne. Samozrejme, s mnohými vecami nesúhlasím, aj ty si to pomenovala, povedala si to slušným spôsobom a tak by mala vyzerať diskusia. Ja odmietam to, aby sme my spájali naše hlasovanie za tieto naše veci, ktoré sú DNA KDH s tým, že ideme legitimovať Roberta Fica. Ty vieš veľmi dobre, a asi väčšina kolegov a všetci z nás sme bytostne proti tomu, čo Robert Fico robí s touto krajinou, ale tie veci sú vecne dobré, ktoré sú v návrhu novely ústavy zákona, a preto vlastne chceme hlasovať za túto novelu. Chcel som ti pripomenúť len jednu vec, a preto som sa aj prihlásil do rozpravy, ty si spomínala práve to surogátne materstvo a tú možnosť, že tvoj partner možno nechce teraz mať deti a možno ich bude môcť mať a že ty si si odobrala oocyty, veľmi taká intímna spoveď, no práve s týmto je obrovský problém, práve prečo tu KDH je a kde je naša úloha bojovať za prirodzenosť, za pri-ro-dze-nosť. To znamená, nie všetko, čo je možné, je aj správne. Ľudia by sa mali naučiť robiť správne veci v správny čas. Sme tu na tomto svete veľmi limitovaný čas, myslím si, že tak je to správne, síce sú tu teraz informácie, že možno budeme žiť tisíc rokov, zatiaľ máme ale možnosť len žiť niekoľko desiatok rokov a musíme vážiť, kedy je správny čas mať dieťa, kedy je správny čas ho vynosiť, kedy je správny čas sa rozhodnúť aj proti svojim možno ekonomickým možnostiam a vynosiť ho, nedať ho vynosiť svojej sestre. Myslím si, že toto je práve úloha KDH a práve preto by som chcel poprosiť túto, toto rozhodnutie nechajte na nás.